Taxi-sleep: Verskeie veloorplantings vir vrou | Maroela Media
Adv. Kim McCusker se suster, Julia, sê Kim se wonde is besig om gesond te word en dat die dokters binnekort met veloorplantings sal begin, wat weer haar risiko om infeksies op te doen sal verhoog. McCusker is steeds van die ventilator afgehaal en haar infeksies is ook onder beheer. Julia sê Kim kan weer vaste kos eet, ontvang daagliks fisioterapie en doen ander oefeninge om haar bors en longe sterk te maak sodat sy nie weer aan ŉ ventilator hoef gekoppel te word nie. Julia sê hoewel Kim ŉ lang en moeilike pad het wat voorlê bly sy positief en is sy dankbaar vir die ondersteuning wat sy ontvang.
Die taxibestuurder, Matome Thamage, word aangekla van poging tot moord en roekelose en nalatige bestuur nadat hy McCusker omgery en meters ver gesleep het. Hy is vroeër op borgtog van R5 000 vrygelaat. McCusker se verloofde, Lourens Grobler, is ook op borgtog van R5 000 vrygelaat. Hy word aangekla van aanranding en kwaadwillige saakbeskadiging. Thamage beweer Grobler het hom aangerand en dat hy om die rede van die toneel probeer vlug het.